TASCO:แนะสะสมราคาหุ้น Laggardโบรกฯชี้แนวโน้มไตรมาสที่เหลือสดใส
TASCO แม้ฝ่ายวิจัยฯจะปรับลดประมาณการฯกำไรลง แต่เชื่อว่าราคาหุ้นที่ Laggard ตลาดฯได้สะท้อนประเด็นนี้ไปแล้ว ขณะที่แนวโน้มผลการดำเนินงานจะเริ่มดีขึ้นตั้งแต่ไตรมาส 3/59 ขณะที่ PE 9.5 เท่า ถือว่าต่ำกว่ากลุ่มวัสดุฯที่ซื้อขายเฉลี่ย 12 -15 เท่าแนวโน้มไตรมาสที่เหลือสดใส จากตลาดเวียดนามฟื้นตัว + ตลาดในประเทศแข็งแกร่ง
7 ก.ค. 2559

บล.เคจีไอ ประเทศไทย ระบุในบทวิเคราะห์วันนี้ (7 ก.ค.) ว่า  บริษัท ทิปโก้แอสฟัลท์ จำกัด (มหาชน)หรือ TASCO (เป้าพื้นฐาน 38.85 บาท) จากการโรดโชว์นักลงทุนสถาบันเร็วๆนี้ 1) คาดกำไรปกติไตรมาส 2/59 ทรงตัว เทียบไตรมาสก่อนหน้า ที่ 905 ล้านบาท (ต่ำกว่าที่เคยคาดว่าจะโต เทียบไตรมาสก่อนหน้าเพราะตลาดเวียดนามชะลอตัวกว่าคาด) ซึ่งฝ่ายวิจัยฯได้ปรับลดประมาณการฯลงสะท้อนปัจจัยนี้แล้วทำให้ EPS ปีนี้คาดไว้ที่ 2.81 บาท (PE 9.5 เท่า)
 2) แนวโน้มไตรมาสที่เหลือสดใส จากตลาดเวียดนามฟื้นตัว + ตลาดในประเทศแข็งแกร่ง + ราคา Bitumen ฟื้นตัวสดใส จากแผนการปรับปรุงประสิทธิภาพการผลิตของโรงกลั่นในภูมิภาคตั้งแต่ปี 2560 (ผลผลิตยางมะตอยจากการกลั่นจะลดลง)
3) แม้ฝ่ายวิจัยฯจะปรับลดประมาณการฯกำไรลง แต่เชื่อว่าราคาหุ้นที่ Laggard ตลาดฯได้สะท้อนประเด็นนี้ไปแล้ว ขณะที่แนวโน้มผลการดำเนินงานจะเริ่มดีขึ้นตั้งแต่ไตรมาส 3/59 ขณะที่ PE 9.5 เท่า ถือว่าต่ำกว่ากลุ่มวัสดุฯที่ซื้อขายเฉลี่ย 12 -15 เท่า 4) รูปแบบราคา Sideway ภายใต้แนวเส้นค่าเฉลี่ย 200 วันที่ ±27 บาท แนะนำ “ซื้อสะสม” บริเวณ 26 – 27 บาท  วันนี้ฝ่ายวิจัยฯออกบทวิเคราะห์ปัจจัยพื้นฐาน